اليوم غادي يتناقش مشروع ادانة المغرب في البرلمان الاوروبي اللي قدموه مجموعات برلمانية ديال الخضر و الاشتراكيين الدمقراطيين و حزب الشعب الاوروبي، و اللي بغا يستند على اتفاقية حقوق الطفل باش يقول ان الدولة المغربية خرقاتها ملي- حسب زعمهم- سهل اجتيازهم لحدود سبتة المحتلة. هاد مشروع الادانة تزادت عليه مجموعة برلمانية اخرى وهي ID وكتعني هوية و ديمقراطية و هو تجمع لاحزاب اليمين المتطرف الاوروبي القومي و اللي فيه التجمع الوطني الفرنسي و البديل من اجل المانيا و الفلامس بيلانك الفلاماني البلجيكي و ليغا و غيرهم.. و هما وافقوا مبدئيا يدعمو و يصوتو على مشروع الادانة ولكن بشرط اضافة بعض الفقرات ومن بينها فقرة مهمة بزاف تترجمها كَود كما يلي: وحسب مراقبين صرحوا لكَود فإن مثل هذه الفقرة طبيعية جدا نظرا للعداوة اللي بين الأحزاب القومية الاوروبية و الايديولوجية اللي كتبناها البوليساريو ديال الماركسية و أجواء الحرب الباردة.. ومن جهة أخرى قال نفس المراقبين المختصين في الشؤون الاوروبية أن هذا التعديل كاين احتمال ضئيل أنه يمر بسبب معارضة الاغلبية في البرلمان الاوروبي ليه اللي كتشوف انها خص تبقا محايدة في قضية الصحراء المغربية و تبقا ف الجملة الشهيرة ديال : “احترام قرارات الامم المتحدة و البحث عن حل سلمي متوافق عليه”. 
تطور مهم ف البرلمان الأوروبي: مشروع إدانة للبوليساريو و دعم الحكم الذاتي ف الصحراء